alexandrainst/scandi-wiki huggingface dataset:
Svarthyll

Svarthyll (Sambucus nigra) er et lite, løvfellende tre eller en stor busk. Den har først grønn og flat bark, med grove porer. Senere blir den lysegrå, men fortsatt med korkporer. Gammel bark er grå og furete. Knoppene er fiolette. Bladene har ovale småblader med saktakket rand. Oversiden er mørkegrønn, mens undersiden er lysegrønn. Svarthyll blomstrer i juni-juli, og blomstene sitter samlet i flate halvskjermer. De er små og fløtehvite. Lukten er søt og krydret. Fruktene er stor steinfrukter («bær»).

Ikke-synlige trekk 

Svarthyllen er hurtigvoksende, tåler skygge, frost, salt og en del vind. Rotnettet består av tykke, kun svakt forgrenede, vidt utbredte røtter. De gjenkjennes lett på lukten. Grenene har tykk, hvit marg, som på gamle grener svinner bort og etterlater et hulrom. Blader og bark inneholder bitterstoffer, men ikke i så høy konsentrasjon som hos den nært beslektede rødhyllen. Hele busken, bortsett fra blomstene og de modne fruktene, er derfor giftig.

Størrelse 
6 × 5 m (50 × 40 cm/år).

Bruk 
Hyllen gror best i frodig, eventuelt litt fuktig jord, men kan også dyrkes i kalkholdig sandjord. Den tåler beskjæring godt. Den egner seg både til den indre delen av skogbryn, og til lebeplantninger. Det er viktig at man planter riktig sort svarthyll, da de fleste selvsådde svarthyllplanter ikke er hardføre. De modne fruktene er ettertraktet blant fugler.

Hyll er en gammel legeplante. Avkok av blomstene skulle virke feberstillende og svettedrivende, og bærene hjelpe mot forkjølelse og influensa. Blomstene brukes til hyllblomstdrikk, og kan også spises, for eksempel dyppet i tynn deig, frityrstekt og drysset med sukker. Bærene brukes til saft og suppe. Bærene har høyt innhold av A- og C-vitamin.

I gamle dager het det seg at gudinnen Frøya bodde i hyllen, og luket man hyllen ved huset sitt uten å plante en ny, var det fare for ulykke.

Deler av planten kan gi forgiftninger, slik som barken og de grønne fruktene. De modne fruktene er spiselige, men det anbefales å varmebehandle saften av dem likevel.

Referanser

Eksterne lenker 
 
 NIFAB – Nasjonalt informasjonssenter for alternativ behandling (UiT)

Moskusurtfamilien
Medisinplanter
Giftige planter
Hvite blomster
Planter formelt beskrevet i 1753
Planter formelt beskrevet av Carl von Linné
Bjoneroa

Bjoneroa er ei bygd på vestsiden av Randsfjorden i Gran kommune i Innlandet fylke. Betegnelsen Bjoneroa gjelder for hele området i Gran kommune som ligger vest for Randsfjorden. Tettbebyggelsen Bjoneroa ligger der Bjonevassdraget renner ut i Randsfjorden, nær grensen til Søndre Land kommune og har rundt 500 innbyggere inklusive omlandet.

Sentrum ligger hvor riksvei 245 møter fylkesvegen over til Ådal. Her ligger Sørum kirke, Bjoneroa skole, kulturbygg, Joker Bjoneroa, kiosk, bensinstasjon, brannstasjon og eldresenter. I kulturbygget er det tilgang til svømmebasseng.

Næringsliv 
Bjoneroa har tradisjoner med landbruk og skogbruk, men nå er størsteparten av innbyggerne pendlere til nabokommunene Jevnaker og Ringerike eller med Norges eneste helårlige innlandsferje i drift over Randsfjorden mellom Tangen og Horn med forbindelse til Brandbu, Jaren og Gran. Det lokale næringslivet består av trevarehandel og mølle, i tillegg til sesongbetont turisme. Disse næringsveiene sysselsetter bare en liten del av befolkningen. I tillegg er de som enda jobber innad i bygda, sysselsatt innen offentlig sektor på skole og sykehjem.

Takket være innsats fra de lokale er Bjoneroa i stand til å holde to dagligvarebutikker i drift.

Geografi 
Landskapet består hovedsakelig av bratte og skogkledde åser. Disse flater ut til et platå på ca. 400 moh. Her finnes et større antall innsjøer som utgjør området Fjorda. Befolkningen bor hovedsakelig langs Randsfjorden hvor de beste mulighetene for landbruk er, men noen driver også landbruk/skogbruk oppe på Bjonskogen/Fjorda.

Eksterne lenker
 bjoneroa.no

Bosetninger i Gran
John F. Kennedy Space Center

John F. Kennedy Space Center (KSC) er et amerikansk romfartsanlegg tilhørende National Aeronautics and Space Administration (NASA) på Merritt Island i Florida. Det var herfra Apollo 11 ble skutt opp 16. juli 1969.

Anlegget har et areal på 567 km² og sysselsetter rundt 17 000 mennesker. Da store deler av området er avstengt for allmennheten er det en rolig plass for mange ulike ville dyr, blant annet alligatorer. En liten del av området er turistområde. Der finnes utstillinger, IMAX-kino, restauranter og lignende.

Se også 
 NASA Railroad

Eksterne lenker 
 
 CCAFS Space and Missile Museum
 besøkssenter

Rakettskytefelt
NASA
Brevard County
Kjetil Siem

Kjetil Person Siem (født 29. september 1960) er en norsk fotballeder, journalist og forfatter. Han var direktør i FIFA fra juli 2016 til utgangen av 2019, og hadde tidligere vært generalsekretær i Norges Fotballforbund, direktør i Vålerenga Fotball, reporter og leder for mesterskap i TV 2, journalist i Aftenposten, direktør i NTF, Norsk Toppfotball, CEO (adm dir) for Premier Soccer League (PSL) i Sør-Afrika og sportsdirektør i TVNorge/MAX.

Biografi 
Kjetil Siem kommer opprinnelig fra Gjerdsetbygda i Romsdalen, der han vokste opp som en av fem brødre på et lite gårdsbruk hvor sauehold og skogsdrift var de viktigste inntektskildene. Hans eldste bror Stein tok over gårdsbruket som senere ga den videre til sin datter. Han har utdanning som allmennlærer fra Sagene lærerhøgskole i 1984 og seinere som pedagog med spesialområde innen dukketeater. I 1997 grunnla han sitt eget internett-selskap Sportsprofiler (senere kalt Icons), som drev hjemmesider på internett for fotballspillere i Norge, England og Tyskland. Selskapet hadde i år 2000 kontrakt med over 80 prosent av de Premier League-spillerne som hadde egen hjemmeside. Foretaket Sportsprofiler skal ha vært det første selskapet i verden som startet denne formen for forretningsvirksomhet. 

Da Siem var administrerende direktør i VIF tok klubben sølv i 2004 og gull i 2005, og leverte begge sesongene overskudd i regnskapene. Siem var den lengstsittende direktøren i VIF Fotballs historie da han sluttet.

Siem tiltrådte stillingen som CEO (adm dir) for Premier Soccer League (PSL) i Sør-Afrika 1. august 2007, og kontrakten sluttet etter fotball-VM i Sør-Afrika i 2010. Men kontrakten hans ble forlenget med ett år, som gjorde oppholdet i Sør-Afrika til nøyaktig 4 år. Han kom fra stillingen direktør i NTF, Norsk Toppfotball. 

I Sør-Afrika gjorde Siem som leder ligaen finansielt sterkt gjennom en TV-avtale med Super Sport, som han var sentral i opprettelsen av. Avtalen innbringer sammen med andre kommersielle avtaler PSL nesten 600 mill. pr annum. Styreleder i 2010 og PSL, Irwin Khoza uttalte til VG at etter at Siem tok over PSL hadde ligaen tatt fullstendig kontroll over eget innhold.

I Sør-Afrika startet Siem i 1994 startet et prosjekt kalt Soccer Against Crime i Western Cape, som er provinsen rundt Cape Town. Dette prosjektet hjelper barn og ungdom til fotballtrening og aktivitet som alternativ til den kriminelle løpebane. 

Siem har skrevet flere bøker, deriblant biografien om Ole Gunnar Solskjær, og boken Proff i England, en bok om de norske fotballproffene i England. I 2008 utkom hans debutroman Begynner på P, en barne- ungdomsbok som tar for seg 12-åringen Simens møte med ulike tabubelagte temaer og dagligdagse utfordringer. Boken fikk terningkast fire i Romsdals Budstikke.

Han var idemaker til Norsk Fjellfestival, som siden 1999 har blitt arrangert i Rauma kommune hvert år. 

Fra 1. januar 2012 til 2016 var han generalsekretær i Norges Fotballforbund.

Siem var direktør i FIFA fra juli 2016 til utgangen av 2019.

Referanser

Eksterne lenker 
 

Norske fotballedere
TV 2-journalister
Journalister i Aftenposten
Norske forretningsfolk
Personer fra Rauma kommune
Gullbotn

Gullbotn er navnet på overgangen som ligger på nordøstsiden av Gullfjellet ved innsjøen Øyjordsvatnet/Langavatnet, og er høyest på en kort strekning på ca. 7 km fra Trengereid ved Trengereidfjorden i Samnanger til Trengereid ved Sørfjorden som er det eneste som binder Bergenshalvøya og Bergen til fastlandet. 

Kommunegrensen mellom Samnanger og Bergen går midt over Gullbotn.

I nordenden av Øyjordsvatnet/Langavatnet ligger det som tidligere var Gullbotn Turistheim. Gullbotn er også et hytteområde.

Turmål
På Gullbotn er det en lysløype på ca. 5 km, men og med mulighet for kortere runde rundt vannene. Tidligere et populært utfartsområde for skigåere fra Bergen. 

Gullfjellstoppen nås via varderekken ovenfor lysløypen, til fots om sommeren og på ski om vinteren.

Trengereidhotten nås via samme oppstigning, men man tar nordover en sti på øvre Gullbotn.

Parkering ved lysløypen.

Se også
Byfjellene i Bergen.

Referanser

Eksterne lenker
 Gullbotn friluftsområde

Arna
Bergens geografi
Vestlands geografi
Øyvind Alapnes

Øyvind Alapnes (født 16. november 1976) er en norsk fotballdommer og daglig leder i Tromsø Idrettslag.

Han var tidligere hoveddommer i den norske Eliteserien, da med klubbtilhørighet i Finnsnes IL. Han har hatt flere jobber i Nordic Choice Hotels, bl.a. som direktør på Clarion Collection Hotel With, så Clarion Hotel The Edge i Tromsø og sist som Senior Vice President i Nordic Choice Hotels. Den 1. februar 2021 gikk han tilbake til fotballen gjennom å bli daglig leder i eliteserieklubben Tromsø Idrettslag.

I juli 2005 hadde han sin første internasjonale dommeroppgave på seniornivå, da han var fjerdedommer i en europacupkamp i Georgia, mellom hjemmelaget FC Torpedo Kutaisi og hviterussiske FC BATE Borisov.
Han la fløyten på hyllen i 2009 og gikk da inn i hotellbransjen gjennom å bli hotelldirektør på City Living Hotel Tromsø.  I tillegg har han inntil februar 2018 vært styreleder i Troms Fotballkrets og medlem av breddekomiteen til Norges Fotballforbund, etterfulgt av å være medlem av breddeutvalget i samme forbund

Referanser 

Norske fotballdommere
TPC at Southwind

TPC at Southwind er en privat golfbane i Memphis i Tennessee, grunnlagt i mars 1988 som del av nettverket Tournament Players Club.

Mesterskapsbanen med par 71 ble tegnet av Ron Prichard med Hubert Green og Fuzzy Zoeller som PGA TOUR-konsulenter. Banen har vært arena for FedEx St. Jude Classic på PGA-touren siden 1989. Under turneringen i 1993 satte Jay Delsing ny banerekord med 61 slag. Rekorden ble tangert i 2001 av Bob Estes.

Banen er svært variert, og vannhindre spiller en viktig rolle. Hull 14 (231 yards) rangeres som et av de vanskeligste par 3-hullene på PGA-touren hvert år. Hullet krever et utslag med lang jernkølle eller wood til en smal green beskyttet av vann langs hele høyre side. Greenen er svært ondulert. Hull 18 sørger for en spektakulær avslutning på runden: utslaget må spilles langs et vannhinder som beskytter venstresiden av fairwayen. Dette vannhinderet fortsetter deretter til venstre for greenen og tvinger spilleren til å tenke to ganger før han eller hun sikter innslaget direkte mot flagget.

Eksterne lenker
 
 Profil på TPC

Golfbaner i USA
Sport i Tennessee
Memphis
PDC Tangen

PDC Tangen as er et norsk boktrykkeri. Bedriften ble etablert i 1968 under navnet as Bryne Trykkeri i Aurskog-Høland kommune i Akershus, men skiftet navn til PDC, en forkortelse for printing data center, i 1978. Firmaet har i dag trykkeri i Aurskog og markedsavdeling i Oslo.  PDC Tangen har 105 ansatte og en årsomsetning på 186 millioner kroner.

PDC Tangen tilbyr tjenester innen tilrettelegging av informasjon på nett og papir. De er hovedleverandør av publiseringstjenester til de store norske forlagene, staten og en rekke kjente organisasjoner og bedrifter. De har eget servicekontor i Oslo sentrum og et moderne produksjonsanlegg på Aurskog. 

Firmaet dannet i 2007 – sammen med flere andre firmaer i bransjen – 07 Media AS. Det skiftet samtidig navn til 07 Aurskog.

Eksterne lenker
 PDC Tangens hjemmesider

Norske industriselskaper
Norske trykkerier
Næringsliv i Aurskog-Høland
Etableringer i 1968
Bokbransjen
Det forsømte forår (film)

Det forsømte forår er en dansk film fra 1993. Den er basert på romanen Det forsømte forår av Hans Scherfig.

Handling
På 25-årsjubileet etter videregående husker noen av de blomstrende elevene skoledagene som lykkelige. I virkeligheten var det stikk motsatt. Skolen var et galehus der lærerne, spesielt «Blomme», plaget elevene. Som et resultat var det en av elevene som ble morder.

Rolleliste

Priser
Frits Helmuth vant Bodilprisen for beste mannlige hovedrolle i 1994 og Jesper Langberg Bodilprisen for beste mannlige birolle. 
Helmuth vant også Robertprisen for årets mannlige hovedrolle.

Referanser

Eksterne lenker 
 

Danske dramafilmer
Filmer fra 1993
Filmer basert på bøker
Danskspråklige filmer
«Whydah Galley»

«Whydah Galley» var et piratskip under kommando av piraten Samuel Bellamy på begynnelsen av 1700-tallet. Skipet, en galei, ble senket utenfor Cape Cod i 1717 og gjenfunnet av vrakdykkere i 1984. Da den ble senket var det den største prisen som til da var blitt kapret av pirater. I lasten hadde hun blant annet indigo, gull og sølv. Skipet var opprinnelig et slaveskip laget i England. Den fikk navnet sitt fra stedet Whydah på vestkysten av Afrika der slavene ble kjøpt.

Eksterne lenker 
 National Geographics side om Whydah Galley (engelsk)
 Expedition Whydah (engelsk)

Piratskip
Skip sluttseilt 1717
Skip bygget i Storbritannia
Skip fra 1716
Artikler i sjøfart-prosjektet
Heidi Klum

Heidi Klum (født 1. juni 1973) er en tysk supermodell, skuespillerinne, motedesigner, TV-produsent og artist. Hun ble født i Bergisch Gladbach i Nordrhein-Westfalen i Tyskland.

Karriere 
Klum ble kjent etter at hun opptrådte i Sports Illustrateds badedraktnummer og en Victoria's Secret-katalog. I tillegg til å være modell har hun opptrådt i flere TV-serier, inkludert Spin City og Sex og singelliv. Hun hadde også rollen som en temperamentsfull frisør i filmen Blow Dry, en kjempe i filmen Den forheksede Ella og i rollen som Ursula Andress i The Life and Death of Peter Sellers.

I desember 2004 ble hun vertinne i reality-serien Project Runway i USA, der motedesignere kjemper om muligheten til å vise kleskolleksjonen sin på New York Fashion Week samt å motta penger til å lansere sitt eget klesmerke.

I desember 2005 ble hun i tillegg til å være vertinne for den andre sesongen av Project Runway også vertinne for Germany's Next Top Model, den tyske versjonen av Top Model. Serien ble en suksess, men ikke uten en del kontrovers. En tysk feministgruppe oppfordret til boikott av serien etter at en av deltakerne ble stemt ut på grunnlag av at hun var «for tykk».

Referanser

Eksterne lenker 
 
 Filmer og bilder med Heidi Klum på supermodels.nl
 Heidi Klums profil i FMD-databasen
 «AskMen Biographies»: Heidi Klum
 
 Intervju i Der Spiegel, 12. februar 2006

Klum, Heidi
Klum, Heidi
Personer fra Rheinisch-Bergischer Kreis
Tyske programledere
Tyske TV-produsenter
Tilbake

Tilbake (originaltittel: Возвращение el. Vozvrasjtsjenije) er en russisk dramafilm fra 2003 regissert av Andrej Zvjagintsev.

Den vant fem priser under filmfestivalen i Venezia, deriblant Gulløven. Den vant også publikumsprisen under Tromsø Internasjonale Filmfestival året etter, og ble nominert til Golden Globes for beste utenlandske film.

Filmen ble meget godt mottatt av anmelderne og har fått 95 % på Rotten Tomatoes.

Handling 
I Russland bor Ivan og hans eldre bror Andrei sammen med sin mor og bestemor. Når de kommer hjem en dag blir de sjokkerte over å oppdage at faren deres har kommet tilbake etter et 12 års fravær. Kort tid senere reiser Ivan og Andrei på noe de tror skal være en enkel fisketur sammen med faren deres. Andrei er glad over å endelig bli gjenforent med faren sin. Men Ivan er bekymret for mannen som de bare kjenner fra et gammelt, falmet fotografi.

Men de får snart problemer på grunn av farens vanskelige og stadig mer brutale anstrengelser for å gjøre opp for det savnede 10-året. Ivan og Andrei blir blant annet skjelt ut, gransket og ignorert av mannen. Andrei ser ut til å se opp til faren sin, men Ivan er langt mer defensiv. Andreis sterke behov for å knytte seg til en far han aldri har kjent, begynner også å distansere ham fra broren hans.

Rolleliste
 Andrej – Vladimir Garin
 Ivan (Vanja) – Ivan Dobronravov
 Far – Konstantin Lavronenko
 Mor – Natalia Vdovina

Referanser

Eksterne lenker 

 Anmeldelse i VG

Russiske dramafilmer
Filmer fra 2003
Russiskspråklige filmer
Road movies
Paul Lukas

Paul Lukas (født Pál Lukács 26. mai 1891 i Budapest i Østerrike-Ungarn, død 15. august 1971 i Tanger i Marokko) var en ungarsk-amerikansk skuespiller. Han vant Oscar for beste mannlige hovedrolle for rollen som Kurt Muller i filmen En dag skal komme (1943). Lukas har fått en stjerne på Hollywood Walk of Fame.

Filmografi (utvalg)

Referanser

Eksterne lenker 
 
 
 

Skuespillere fra USA
Ungarske skuespillere
Oscar-vinnere (hovedrolle)
Hollywood Walk of Fame
Personer fra USA født i Ungarn
Personer fra Budapest
Fødsler i 1891
Dødsfall i 1971
1. divisjon fotball for menn 1965

1. divisjon 1965 startet 23. april og sluttet 10. oktober.

Det ble spilt 18 runder. De to nederste lagene rykket ned. Det ble gitt to poeng for seier og ett poeng for uavgjort.

Tabell

Resultattabell

Kilder
rsssf.no – alle resultater 
Norsk fotball-leksikon, 1999

1. divisjon fotball for menn (1963-1990)
Fotball i Norge i 1965
1. divisjon fotball for menn 1964

1. divisjon 1964 startet 24. april og sluttet 4. oktober.

Det ble spilt 18 runder. De to nederste lagene rykket ned. Det ble gitt to poeng for seier og ett poeng for uavgjort.

Det ble delt ut to plasser til serievinnercupen denne sesongen.
 ledet etter 9 runder og kvalifiserte seg med det til serievinnercupen 1964/65.
Samme lag kvalifiserte seg også som seriemester til serievinnercupen 1965/66.

Tabell

Resultattabell

Kilder 
 rsssf.no
Norsk fotball-leksikon, 1999

1. divisjon fotball for menn (1963-1990)
Fotball i Norge i 1964
1. divisjon fotball for menn 1963

1. divisjon 1963 var den første sesongen med én avdeling i toppdivisjonen. 
Det ble spilt 18 runder, og det ble gitt to poeng for seier og ett poeng for uavgjort. De to nederste lagene rykket ned.

Første serierunde ble spilt søndag 28. april, bortsett fra 1-1 kampen mellom  og  som startet sesongen to dager tidligere. Bortelagets Axel Berg sto bak den historiske første scoringen etter at Norge ble samlet til ett fotballrike.

 ledet etter 9 runder og kvalifiserte seg med det til serievinnercupen 1963/64.

Tabell

Resultattabell

Referanser

Kilder
rsssf.no – alle resultater 
Norsk fotball-leksikon, 1999

1. divisjon fotball for menn (1963-1990)
Fotball i Norge i 1963
Hans Seip

Hans Kristian Seip (født 6. november 1881, død 25. mars 1945) var en norsk politiker som representerte Venstre og Avholdspartiet. Han var opprinnelig fra Røyken, men flyttet til Bergen og stillingen som veisjef i 1921. Her var han ordfører for Avholdspartiet mellom 1923 og 1924, og mellom 1925 og 1930 var han vararepresentant til Stortinget for Venstre. I 1929 ble han ansatt som fylkesmann i Sogn og Fjordane, en stilling han hadde til han ble avsatt av okkupasjonsmakten i 1941. Han var også stortingsrepresentant fra 1934 til sin død.

Hans Seip var far til Jens Arup Seip.

Referanser

Eksterne lenker 
 

Stortingsrepresentanter fra Venstre
Stortingsrepresentanter for Sogn og Fjordane
Stortingsrepresentanter 1934–1936
Stortingsrepresentanter 1937–1945
Ordførere i Bergen
Fylkesmenn i Sogn og Fjordane
Personer fra tidligere Røyken kommune
Personer fra Asker kommune
Kristian Helland

Kristian Helland (født 26. juli 1947) er en norsk politiker fra Kristelig Folkeparti i Bergen. 

Han var ordfører i Bergen 2001–2003, etter at forgjengeren Ingmar Ljones i 2001 ble valgt inn på Stortinget, og varaordfører siden valget i 2003.

I 2007 valgte Helland å trekke seg ut av kommunepolitikken, men fortsatte som leder for Hordaland KrF (valgt 2006) frem til februar 2012. Fra 2011–2015 var han representant i Hordaland fylkesting for samme parti.

Forfatterskap 
Pietist i kulturkamp: Nils Lavik og framveksten av Kristeleg Folkeparti. NLA forlaget. ISBN 9788274680951 (2003)

KrF-ordførere i Hordaland
Ordførere i Bergen
STS-116

STS-116 var en romferd til Den internasjonale romstasjonen med den amerikanske romfergen Discovery, som ble skutt opp norsk tid 02:47 9. desember 2006 og landet den 23. desember 2006. Det er den 117. romferden med en amerikansk romferge.

Mannskap 
Mark L. Polansky, Commander 
William Oefelein, Pilot 
Nicholas Patrick, Mission Specialist 1 
Robert Curbeam, Mission Specialist 2 
Christer Fuglesang, ESA - Mission Specialist 3 
Joan Higginbotham, Mission Specialist 4 

Med opp – ISS Crew 14:
Sunita Williams, Flight Engineer 

Med ned – ISS Crew 13:
Thomas Reiter, ESA - Flight Engineer

Høydepunkter fra ferden 
Oppdragets navn: ISS Assembly Flight 12A.1: P5 Truss & Spacehab-SM
STS-116 skal levere og montere «P5 truss» til ISS.
STS-116 tar med seg ISS Ekspedisjon 14 sitt medlem Sunita Williams, og bringer tilbake ISS Ekspedisjon 13 sitt medlem Thomas Reiter fra ESA (skutt opp med STS-121).
Christer Fuglesang blir Sverige sin aller første astronaut. 
To ESA-astronauter i verdensrommet samtidig.

Romvandringer

Landing 

Klokka 23.32 den 23. desember 2006 norsk tid, landet Discovery på rullebanen til Kennedy Space Center ved Cape Canaveral. Landingen ble utført uten noen problemer.

Se også 
Den internasjonale romstasjonen
Liste over byggingen av ISS
Liste over bemannede romferder til ISS
Liste over besøkende til Den internasjonale romstasjonen

Eksterne lenker 

 NASA's side om STS-116
 Svensk side om Christer Fuglesang & STS-116

Romfergeoppdrag
ISS-ferder
Romutforskning i 2006
2006 i USA
Kampfakta gruppe F VM i fotball 2006

Resultatene i gruppe F i VM i fotball 2006.

12. juni 2006

 

13. juni 2006 

 

18. juni 2006 

 

22. juni 2006 

VM i fotball 2006
Kampfakta gruppe G VM i fotball 2006

Resultatene i gruppe G i VM i fotball 2006.

13. juni 2006 

 

18. juni 2006 

 

19. juni 2006 

 

23. juni 2006 

VM i fotball 2006
Kampfakta gruppe H VM i fotball 2006

Resultatene i gruppe H i VM i fotball 2006.

VM i fotball 2006
Clayton Zane

Clayton Zane (født 12. juli 1977) er en australsk tidligere fotballspiller som avsluttet karrieren i . Han spilte før dette blant annet i den norske Tippeligaen.

Zane scoret målet i 1-0 seieren over , og scoret også et hat-trick mot Cookøyene i juni 2001. Han var også i troppen under de olympiske leker i Sydney i 2000. 

Zane var toppskårer i Tippeligaen i 2001. Han spilte da for .

Han prøvespilte for Lyn i 2005 uten å få kontrakt.

Karriere som spiller 

* Kun seriekamper.

Referanser

Eksterne lenker 
 
 UEFA website - UEFA om Zanes skade.

Australske fotballspillere
Toppscorere i Eliteserien i fotball for menn
Fotballspillere for Lillestrøm SK
Fotballspillere for Molde FK
Fotballspillere for RSC Anderlecht
Fotballspillere under Sommer-OL 2000
Deltakere for Australia under Sommer-OL 2000
Vinnere av Kniksenprisen
Personer fra Newcastle i New South Wales
Utenlandske fotballspillere i Norge
Giacomo Caprotti

Gian Giacomo Caprotti da Oreno (født 1480, død 19. januar 1524), kalt il Salaìno (den lille djevelen) eller Andrea Salai, var en modell og kunstner fra Firenze.  Han studerte under Leonardo da Vinci fra tiårsalderen, fikk kallenavnet av ham senest i 14-årsalderen og fungerte som hans modell og assistent.

Etter Leonardos død arvet Caprotti hans vingård ved Milan.

Verk 

Selv om Caprotti alltid ble omtalt som Leonardos «elev», ble hans malerier alltid sett på som underlegne Leonardos andre elevers.  I 1515, ett tiår etter at Leonardo malte «Mona Lisa», malte han under navnet Andrea Salai «Mona Vanna», et nakenbilde av Lisa del Giocondo.

(Etter Leonardos død var det nettopp Caprotti som også arvet «Mona Lisa».)

Berømte oppfinnelser og design 
Det finnes en skisse av en sykkel som er blitt tillagt Caprotti, og som i så fall ville vært den første ideskissen til en sykkel. De fleste kilder er imidlertid enige om at tegningen er betraktelig nyere (1960-tallet), og at skissen dermed er en forfalskning. Dette betyr at det er tyskeren Karl Drais som får æren av å ha funnet opp sykkelen rundt 1817.

Referanser

Eksterne lenker 
 

Italienske malere
Italienske modeller
Caprotti, Giamoco
Personer fra renessansen
Personer fra Firenze